
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,


  15 martie 1999

amenajarea teritoriului Si echilibru 
                      Nr.760/XVIii/6


 ecologic 





Către






BIROUL PERMANENT AL






CAMEREI DEPUTATILOR



Vă înaintăm alăturat Raportul la proiectul de Lege privind organizarea şi funcţionarea Guvernului României şi a ministerelor, trimis Comisiei noastre pentru dezbatere şi avizare în fond, cu adresa nr.369 din 12 noiembrie 1998.



La întocmirea raportului, comisia a avut în vedere şi avizele primite de la:

· Comisia juridică, de disciplină şi imunităţi cu nr.369/25 ianuarie 1999

· Consiliul Legislativ cu nr.844/24 octombrie 1998

· Amendamentele înaintate de un număr de deputaţi.



Prin obiectul de reglementare şi conţinutul său, proiectul de lege face parte, potrivit art.72 alin.3 lit.e din Constituţia României, din categoria legilor organice.



PRESEDINTE,



ION CÎRSTOIU


SECRETAR,







SORIN IOAN MARINESCU

COMISIA PENTRU ADMINISTRAŢIE PUBLICĂ,

AMENAJAREA TERITORIULUI SI ECHILIBRU




ECOLOGIC

RAPORT

asupra proiectului de Lege privind organizarea şi funcţionarea

Guvernului României şi a ministerelor



In urma examinării proiectului de Lege privind organizarea şi funcţionarea Guvernului României şi a ministerelor, în şedinţele din 18 şi 24 februarie, precum şi din 3 şi 10 martie 1999, propunem ca proiectul de lege să fie supus spre dezbatere şi adoptare Plenului Camerei Deputaţilor,  cu următoarele amendamente:

Nr.

crt.
Articolul

(textul iniţial)
Amendamentul propus

(text adoptat de comisie)
Motivarea

1.

Titlul I 

Capitolul I

NOTA: Se propune ca acest amendament să se aplice pentru toate titlurile din corpul legii.

Tinând seama de întinderea reglementării, împărţirea pe titluri nu se justifică, fiind preferabilă împărţirea pe capitole.



2.

Capitolul I

Secţiunea I

NOTA: Se propune ca acest amendament să se aplice pentru toate capitolele din corpul legii.

Acceptându-se împărţirea legii pe capitole este normală folosirea secţiunilor drept subdiviziuni ale capitolelor.



3.

Art.2 – (2) Guvernul are rolul de a asigura funcţionarea echilibrată şi dezvoltarea sistemului naţional economic şi social şi racordarea acestuia la sistemul economic mondial în condiţiile promovării intereselor naţionale.



Art.2 – (2) Guvernul are rolul de a asigura funcţionarea echilibrată şi dezvoltarea sistemului naţional economic şi social, precum şi racordarea acestuia la sistemul economic mondial în condiţiile promovării intereselor naţionale.



Imbunătăţirea redactării.

4.

Art.4 – (1) Guvernul este alcătuit din:

· prim-ministru;

· miniştri de stat, care asigură reprezentivitatea politică şi, sub conducerea nemijlocită a Primului-ministru, coordonează realizarea politicilor guvernamentale în anumite ramuri sau domenii de activitate, conlucrând cu miniştrii;

· miniştri, care asigură aplicarea în condiţiile legii, a politicilor guvernamentale în domeniul de activitate al ministerului pe care îl conduc şi răspund de activitatea acestuia în faţa Guvernului.



Art.4 – (1) Guvernul este alcătuit din:

· prim-ministru;

· miniştri de stat;

· miniştri.


Se consideră că art.4(1) trebuie să trateze numai problema componenţei Guvernului, urmând ca atribuţiile membrilor Guvernului să fie stabilite în alte articole.

5.

Art.4 – (2) Din Guvern pot face parte miniştri-delegaţi, cu însărcinări speciale pe lângă Primul-ministru prevăzuţi în lista Guvernului prezentată Parlamentului pentru obţinerea votului de încredere, potrivit art.102 alin.(3) din Constituţie.



Se propune eliminarea art.4 (2).

Miniştrii delegaţi nu pot constitui o categorie de membri ai Guvernului, întrucât existenţa lor nu se justifică.

6.

Art.4 – (3) Miniştrii de stat pot exercita, în acelaşi timp, şi funcţia de ministru, asigurând conducerea unui minister.



Se propune eliminarea art.4 (3).

In conformitate cu motivarea de la Nr.crt.4 atribuţiile miniştrilor de stat sunt stabilite în art.34 (3).

7.

Art.5 – (1) d. Exercitarea funcţiei de administrator ori cenzor la societăţile comerciale cu capital integral sau majoritar de stat sau reprezentant al statului în adunările generale ale unor asemenea societăţi ori membru al consiliilor de administraţie ale regiilor autonome sau companiilor naţionale;

Art.5 – (1) d. Exercitarea funcţiei de administrator ori cenzor la societăţile comerciale sau reprezentant al statului în adunările generale ale unor asemenea societăţi ori membru al consiliilor de administraţie ale regiilor autonome sau companiilor naţionale;



Interdicţia de exercitare a funcţiei de administrator ori cenzor la societăţile comerciale trebuie să se aplice la toate societăţile comerciale, indiferent de natura capitalului acestora.

8.

Art.16 (2) Primul-ministru poate cere membrilor Guvernului să răspundă la interpelările adresate acestuia de deputaţi sau senatori, în funcţie de domeniile de activitate care formează obiectul interpelării.



Art.16 (2) Primul-ministru poate desemna un alt membru al Guvernului să răspundă la întrebările şi  interpelările adresate acestuia de deputaţi sau senatori, în funcţie de domeniul de activitate care formează obiectul interpelării.



Se întăreşte caracterul imperativ al atribuţiei respective a Primului-ministru şi i se lărgeşte conţinutul.



9.

Art.22 – (1) Guvernul are un Secretariat General condus de Secretarul General al Guvernului, cu rang de ministru, care participă la şedinţele Guvernului

Art.22 – (1) Guvernul are un Secretariat General condus de Secretarul General al Guvernului.

Se consideră că statutul Secretarului General nu-l include şi pe cel de ministru. Secretarul general poate participa la şedinţele de Guvern în calitate de invitat.



10.

Art.24 – (4) Dezbaterile din şedinţele Guvernului şi modul de adoptare a actelor acestuia, ca şi a oricăror altor măsuri stabilite, se consemnează în stenograma şedinţei, certificată de Secretarul General al Guvernului.



Art.24 – (4) Dezbaterile din şedinţele Guvernului şi modul de adoptare a actelor acestuia, ca şi a oricăror altor măsuri stabilite, se înregistrează pe bandă magnetică şi se consemnează în stenograma şedinţei, certificată de Secretarul General al Guvernului.



In acest mod se va putea verifica exactitatea celor susţinute de către membrii Guvernului în timpul şedinţelor, precum şi exactitatea stenogramei, prin confruntare cu banda magnetică.



11.

Art.26 – (1) Guvernul adoptă hotărâri şi ordonanţe în prezenţa a jumătate plus unu din  membrii săi. Hotărârile şi ordonanţele se adoptă prin consens. Dacă nu se realizează consensul, hotărăşte Primul-ministru.



Art.26 – (1) Guvernul adoptă hotărâri şi ordonanţe în prezenţa majorităţii  membrilor săi. Hotărârile şi ordonanţele se adoptă prin consens. Dacă nu se realizează consensul, hotărăşte Primul-ministru.



Imbunătăţire redacţională.

12.

Art.29 – (3) Prefectul conduce serviciile publice deconcentrate ale ministerelor şi ale celoralte organe centrale din unităţile administrativ-teritoriale şi exercită controlul administrativ de tutelă asupra legalităţii actelor administrative ale consiliului local, primarului, consiliului judeţean şi preşedintelui consiliului judeţean.

Art.29 – (3) Prefectul conduce serviciile publice descentralizate ale ministerelor şi ale celoralte organe centrale din unităţile administrativ-teritoriale şi exercită controlul administrativ asupra legalităţii actelor administrative ale consiliului local, primarului, consiliului judeţean şi preşedintelui consiliului judeţean.

Formularea “prefectul conduce serviciile publice deconcentrate” este în contradicţie cu art.122 alin.(2) din Constituţie, potrivit căruia “prefectul conduce serviciile publice descentralizate”; formularea “controlul administrativ” nu are nevoie de alte atribute.



13.

Art.31 Răspunderea penală a membrilor Guvernului este reglementată prin lege specială.



Art.31 Răspunderea penală a membrilor Guvernului este reglementată printr-o lege privind responsabilitatea ministerială.



In acest mod articolul este pus de acord cu art.108 alin.(3) din Constituţie.



14. 

Art.32 – (2) Secretariatul General al Guvernului îndeplineşte atribuţiile legale prevăzute pentru  ministerul de resort faţă de Regia Autonomă “Administraţia Patrimoniului Protocolului de Stat”.

Art.32 – (2) Secretariatul General al Guvernului îndeplineşte atribuţiile de  minister de resort faţă de Regia Autonomă “Administraţia Patrimoniului Protocolului de Stat”.

Imbunătăţirea redactării.



15. 

Art.32 – (3) Normativele de cheltuieli pentru acţiunile de protocol ale Guvernului se aprobă prin hotărâre, la propunerea Secretarului General al Guvernului.

Art.32 – (3) Normativele de cheltuieli pentru acţiunile de protocol ale Guvernului se aprobă prin hotărâre a acestuia.

Formularea propusă redă mai bine esenţa modului de aprobare a normativelor de cheltuieli.



16.

Art.33 Ministerele sunt organe centrale de specialitate ale puterii executive care exercită administraţia publică în domeniile de activitate pentru care sunt înfiinţate.

Art.33 Ministerele sunt organe centrale de specialitate ale puterii executive care exercită administraţia publică în domeniile de activitate ale acestora.



Imbunătăţirea redactării.

17.

Art.34 – (2) Rolul şi funcţiile ministerelor decurg din rolul şi funcţiile Guvernului.



Se propune eliminarea alineatului.

Formularea este redundantă.

18.

Art.34 – (3) Ministerele sunt conduse de miniştri. Unii miniştri pot fi Miniştri de Stat.



Art.34 – (3) Ministerele sunt conduse de miniştri sau Miniştri de Stat.



Imbunătăţire redacţională.

19.

Art.35 – (1) Ministerele şi miniştrii care le conduc se aprobă de către Parlament, la propunerea primului-ministru, prin acordarea votului de încredere asupra programului de guvernare şi întregii liste a Guvernului, la investitură.



Art.35 – (1) Ministerele şi miniştrii se aprobă de către Parlament, la propunerea primului-ministru, prin acordarea votului de încredere asupra programului de guvernare şi întregii liste a Guvernului, la investitură.



Imbunătăţire redacţională.

20.

Art.39 – (1)  Rolul, funcţiile şi  structura organizatorică a ministerelor se stabilesc în raport cu importanţa, volumul, complexitatea şi specificul activităţii desfăşurate şi se aprobă prin hotărâre a Guvernului.



Art.39 – (1)  Rolul, funcţiile, structura organizatorică şi numărul de posturi ale ministerelor se stabilesc în raport cu importanţa, volumul, complexitatea şi specificul activităţii desfăşurate şi se aprobă prin hotărâre a Guvernului.



Completarea este necesară pentru ca Guvernul să stabilească şi dimensiunile ministerelor din punct de vedere al posturilor pe care le conţin.

21.

Art.39 – (3) Compartimentele care se organizează în fiecare minister, sunt:

a) control intern;

b) legislaţie şi integrare europeană;

c) programe şi proiecte;

d) resurse umane;

e) economic;

f) administrativ;

g) contencios;

h) relaţii publice;

i) tehnologia informaţiei şi comunicaţii.



Se propune eliminarea art.39 alin.(3).

In acest mod se asigură o mai mare flexibilitate în ceea ce priveşte organizarea ministerelor.

22.

Art.40 – (2) Infiinţarea sau desfiinţarea misiunilor diplomatice şi oficiilor consulare se aprobă de Preşedintele României, la propunerea Guvernului.

Art.40 – (2) Infiinţarea, desfiinţarea sau schimbarea rangului misiunilor diplomatice şi oficiilor consulare se aprobă de Preşedintele României, la propunerea Guvernului.




Pe lângă înfiinţare sau desfiinţare trebuie reglementat şi modul de schimbare a rangului misiunilor diplomatice şi oficiilor consulare.



23.

Art.43 – (1) Infiinţarea sau desfiinţarea serviciilor publice deconcentrate ale ministerelor şi ale celorlalte organe ale administraţiei publice centrale de specialitate, obiectivul de activitate, structura organizatorică, numărul şi încadrarea personalului, criteriile de constituire a compartimentelor şi funcţiile de conducere ale acestora se aprobă prin ordin al ministrului, respectiv al conducătorului organului de specialitate în subordinea căruia aceste servicii sau organe îşi desfăşoară activitatea.



Art.43 – (1) Infiinţarea sau desfiinţarea serviciilor publice descentralizate ale ministerelor şi ale celorlalte organe centrale din unităţile administrativ-teritoriale, obiectivul de activitate, structura organizatorică, numărul şi încadrarea personalului, criteriile de constituire a compartimentelor şi funcţiile de conducere ale acestora se aprobă prin ordin al ministrului, respectiv al conducătorului organului de specialitate în subordinea căruia aceste servicii sau organe îşi desfăşoară activitatea.

Textul art.43 alin.(1) se pune astfel de acord cu terminologia folosită în art.122 din Constituţie.

24.

Art.43 – (3) Conducătorii serviciilor publice deconcentrate se numesc şi se eliberează din funcţie de ministru, cu avizul consultativ al prefectului.



Art.43 – (3) Conducătorii serviciilor publice descentralizate se numesc şi se eliberează din funcţie de către ministru.



Se pune de acord terminologia cu cea folosită în Constituţie şi se îmbunătăţeşte formularea, accentuându-se răspundere ministrului.



25.

Art.45 – (2) Ministrul reprezintă ministerul în raporturile cu celelalte autorităţi publice din ţară şi din străinătate, precum şi cu alte persoane.

Art.45 – (2) Ministrul reprezintă ministerul în raporturile cu celelalte autorităţi publice, cu persoanele juridice şi fizice din ţară şi din străinătate, precum şi în justiţie.

O mai bună formulare a atribuţiilor de reprezentare ale ministrului.

26.

Art.46 – (2) In ministerele cu activităţi complexe, care implică elaborarea şi implementarea de politici din diverse ramuri  sau domenii de activitate, pot funcţiona doi sau mai mulţi Secretari de stat.



Se propune eliminarea art.46 alin.(2).

Reglementarea nu este necesară.

27.

Art.46 – (3) Miniştrii şi secretarii de stat sunt numiţi pe criterii politice.

Se propune eliminarea art.46 alin.(3).

Formularea restricţionează criteriile de numire ale miniştrilor şi secretarilor de stat.



28.

Art.47 Secretarii de stat exercită atribuţiile delegate de ministru şi fac parte din Cabinetul acestuia.

Art.47 Secretarii de stat exercită atribuţiile delegate de ministru.

O mai precisă formulare a atribuţiilor secretarilor de stat.

29.

Art.48 – (2) (b) conlucrează  cu compartimentele de specialitate din cadrul Secretariatului General al Guvernului, cu secretarii generali din celelalte ministere,  în probleme de interes comun;

Art.48 – (2) (b) conlucrează  cu compartimentele de specialitate din cadrul Secretariatului General al Guvernului, cu secretarii generali din celelalte ministere, precum şi cu secretarii judeţelor şi cu directorii generali de prefectură, în probleme de interes comun;

Completarea este necesară întrucât secretarii generali ai ministerelor trebuie să colaboreze cu persoanele care ocupă funcţiile menţionate la nivelul judeţelor.



30.

Art.48 – (2) (g) asigură structura optimă a ministerului, pe baza atribuţiilor şi responsabilităţilor stabilite prin actul normativ de organizare şi funcţionare.


Se propune eliminarea art.48 (2) (g).

Această atribuţie depăşeşte răspunderile preconizate ale Secretarului General al ministerului, atribuţia fiind de competenţa ministrului.



31.

Art.48 – (2) (h) coordonează întregul personal al ministerului, activitatea de elaborare a politicilor de personal şi principiile directoare pentru managementul de personal din cadrul direcţiilor.

Art.48 – (2) (h) coordonează întregul personal al ministerului, activitatea de elaborare a politicilor de personal şi principiile directoare pentru managementul de personal din cadrul compartimentelor.



Imbunătăţirea redactării.

32.

Capitolul IV. Atribuţii generale ale miniştrilor.

Secţiunea IV. Atribuţiile generale ale miniştrilor.

Imbunătăţirea redactării.



33.

Art.52 – (1) (c) iau măsuri şi acţionează pentru aplicarea strategiei Guvernului de reformă economico-socială;

Art.52 – (1) (c) acţionează pentru aplicarea strategiei proprii a ministerului, integrată celei de dezvoltare economico-socială a Guvernului;

Se defineşte mai bine răspunderea proprie a ministerelor comparată cu cea a Guvernului.

34.

Art.52 – (1) (i) coordonează şi urmăresc elaborarea şi implementarea de politici şi strategii de informatizare în domeniile de activitate ale ministerului;

Art.52 – (1) (i) coordonează şi urmăresc elaborarea şi implementarea de politici şi strategii în domeniile de activitate ale ministerului, potrivit strategiei generale a Guvernului;

Se defineşte mai bine raportul dintre atributele ministerelor legate de punerea de acord a politicilor şi strategiei specifice ministerului, în raport cu strategia generală a Guvernului.



35.

Art.52 – (1) (l) editează – dacă este cazul – publicaţii de specialitate şi informare;

Art.52 – (1) (l) editează – după caz – publicaţii de specialitate şi informare;

Imbunătăţirea redactării.



36.

Art.52 (3) Miniştrii îşi îndeplinesc atribuţiile ce le revin prin  aparatul propriu al ministerului, precum şi prin instituţiile subordonate ori alte unităţi aflate în coordonarea ministerului.



Art.52 (3) Miniştrii îşi îndeplinesc atribuţiile ce le revin folosind  aparatul propriu al ministerului, precum şi prin instituţiile subordonate ori alte unităţi aflate în coordonarea ministerului.



Imbunătăţirea redactării.



37.

Art.54 – (1) Statele de funcţii ale ministerelor se aprobă anual de către miniştrii, în limita numărului de posturi aprobate prin hotărâre a Guvernului.



Art.54 – (1) Statele de funcţii ale ministerelor se aprobă de către miniştri, în limita numărului de posturi aprobate prin hotărâre a Guvernului.



Imbunătăţirea formulării şi corectură gramaticală.

38. 

Art.54 – (2) Modificările ulterioare în structura ministerelor, a organelor de specialitate, serviciilor publice descentralizate şi a instituţiilor subordonate acestora se pot face în limita alocaţiilor bugetare sau în urma modificării corespunzătoare a bugetului de stat.

Art.54 – (2) Modificările ulterioare în structura ministerelor, a organelor de specialitate, serviciilor publice descentralizate şi a instituţiilor subordonate acestora se pot face în limita alocaţiilor bugetare.

Imbunătăţirea redactării prin evidenţierea esenţei articolului.



39.

Titlul III – Dispoziţii finale

care cuprinde  Capitolul I şi Capitolul II.

Capitolul III Dispoziţii finale.

Se elimină subdiviziunile capitolului.

Imbunătăţirea organizării propunerilor, având în vedere conţinutul capitolului.



40.

Art.56 – (1) Personalul din aparatul de lucru al Guvernului şi al ministerelor are calitatea de funcţionar public.



Art.56 – (1) Personalul din aparatul de lucru al Guvernului şi din aparatul propiu al ministerelor are calitatea de funcţionar public.



Precizarea categoriilor de personal care au calitatea de funcţionar public.

41.

Art.56 – (2) Personalul din aparatul de lucru al Guvernului şi al ministerelor are toate drepturile şi obligaţiile prevăzute în legea privind Statutul funcţionarului public.



Art.56 – (2) Personalul din aparatul de lucru al Guvernului şi din aparatul propriu al ministerelor are toate drepturile şi obligaţiile prevăzute în legea privind statutul funcţionarului public.



Precizarea categoriilor de personal care au drepturile şi obligaţiile funcţionarilor publici.

42.

Art.57 Salarizarea personalului din aparatul de lucru al Guvernului şi al ministerelor se face potrivit legii.



Art.57 Salarizarea personalului din aparatul de lucru al Guvernului şi din aparatul propriu al ministerelor se face potrivit legii.



Precizarea categoriilor de personal a căror salarizare se reglementează. 



In cursul dezbaterilor în comisie au mai fost făcute următoarele amendamente, care, neîntrunind numărul de voturi necesar, nu au fost adoptate:

Nr.

crt.
Articolul

(textul iniţial)
Amendamentul propus

(autorul)
1. Motivarea amendamentului

2. Explicaţia respingerii

1.

Art.4 – (2) Din Guvern pot face parte miniştri-delegaţi, cu însărcinări speciale pe lângă Primul-ministru prevăzuţi în lista Guvernului prezentată Parlamentului pentru obţinerea votului de încredere, potrivit art.102 alin.(3) din Constituţie.

 

Domnul deputat Acsinte Gaspar propune:


Art.4 – (2) Din Guvern pot face parte miniştri-delegaţi, cu însărcinări speciale pe lângă Primul-ministru prevăzuţi în lista Guvernului prezentată Parlamentului pentru acordarea votului de încredere, potrivit art.102 alin.(3) din Constituţie.
1. Formularea este în concordanţă cu prevederea din art.102, alin.(3) din Constituţie.

2. Comisia a eliminat art.4 alin.(2) în întregime, aşa încât amendamentul a rămas fără obiect.



2. 

Art.4 – (2) Din Guvern pot face parte miniştri-delegaţi, cu însărcinări speciale pe lângă Primul-ministru prevăzuţi în lista Guvernului prezentată Parlamentului pentru obţinerea votului de încredere, potrivit art.102 alin.(3) din Constituţie.

Domnul deputat Acsinte Gaspar solicită să se aprecieze dacă în componenţa Guvernului nu ar trebui incluse şi alte funcţii (de ex: secretar de stat).
1. Propunerea corespunde prevederilor Constituţiei, Cap.III, art.101, alin.(3), conform căruia Guvernul poate fi alcătuit şi din alţi membri stabiliţi prin lege organică.

2. Criteriile de respingere sunt identice ca cele de la Nr.crt.1.



3. 

Art.6 Funcţia de membru al Guvernului încetează în urma demisiei, a revocării, a pierderii drepturilor electorale, a stării de incompatibilitate, a decesului, precum şi în alte cazuri prevăzute de lege.

Domnul deputat Acsinte Gaspar solicită ca partea finală a art.6 “precum şi în alte cazuri prevăzute de lege”, care este în concordanţă cu art.105 din Constituţie să fie reglementată prin această lege. Dacă  nu pot fi stabilite alte cazuri în care încetează funcţia de membru al Guvernului, se impune ca partea finală a articolului să fie eliminată.
1. Legea de faţă are caracterul organic necesar pentru a determina celelalte cazuri prevăzute de lege.

2. Pot exista cazuri suplimentare care vor fi prevăzute prin lege, nefiind potrivit să se elimine în prezent această propunere de reglementare.

4.

Art.8 – (2) Revocarea intervine în cazurile de incompatibilitate prevăzute în art.5 alin.(1) a pierderii drepturilor electorale, urmare a unei condamnări penale, în cazul în care printr-o hotărâre judecătorească irevocabilă averea unui membru al Guvernului a fost declarată ca dobândită ilicit, precum şi alte cazuri, la aprecierea Primului-ministru.

Domnul deputat Acsinte Gaspar propune următorul amendament:


Art.8 – (2) Revocarea intervine în cazurile de incompatibilitate prevăzute în art.5 alin.(1), în caz de remaniere guvernamentală, a pierderii drepturilor electorale, urmare a unei condamnări penale, în cazul în care printr-o hotărâre judecătorească irevocabilă averea unui membru al Guvernului a fost declarată ca dobândită ilicit.
1. Este necesar să se prevadă că revocarea intervine şi în caz de remaniere guvernamentală (pentru concordanţă cu art.85 alin.(2) din Constituţie), iar formula “precum şi alte cazuri, la aprecierea Primului-ministru” este necorespunzătoare în raport cu textele constituţionale.

2. S-a considerat că textul din proiectul de lege reflectă în mod adecvat cazurile de revocare.



5. 

Art.10 Numirea în funcţia de membru al Guvernului ca urmare a demisiei, revocării sau decesului se face de către Preşedintele României, la propunerea Primului-ministru, cu aprobarea prealabilă a Parlamentului.

Domnul deputat Acsinte Gaspar propune modificarea acestui articol în modul următor, prin eliminarea părţii sale finale:


Art.10 Numirea în funcţia de membru al Guvernului ca urmare a demisiei, revocării sau decesului se face de către Preşedintele României, la propunerea Primului-ministru.
1. Articolul 10 prin prevederea lui finală este neconstituţional prin raportare la art.85 alin.(2) şi art.105 din Constituţie.

2. S-a considerat că art.10 în integralitatea sa este necesar şi nu contravine Constituţiei.



6. 

Art.16 (2) Primul-ministru poate cere membrilor Guvernului să răspundă la interpelările adresate acestuia de deputaţi sau senatori, în funcţie de domeniile de activitate care formează obiectul interpelării.



Domnii deputaţi Acsinte Gaspar şi Radu Liviu Bara solicită eliminarea alin.(2) al art.16.
1. Alineatul în formularea sa prezentă contravine art.111 alin(1) dinConstituţie.

2. S-a considerat că formularea din art.16 alin.(2) este adecvată şi nu contravine Constituţiei.



7.


Domnul deputat Acsinte Gaspar solicită se se introducă un articol nou cu următorul cuprins:


Art.191 In lipsa Primului-minstru atribuţiile acestuia prevăzute prin prezenta lege se aduc la îndeplinire de unul dintre miniştrii de stat desemnat de membrii Guvernului”.


1. Transferul de atribuţii ale Primului-ministru atunci când acesta lipseşte, urmează să se facă de către Guvern.

2. S-ar îngrădi dreptul Primului-ministru de a-şi stabili, în caz de lipsă, înlocuitorul.



8. 

Art.22 – (2) Secretarul general al Guvernului este ordonatorul principal de credite pentru aparatul de lucru al Guvernului.

Domnul deputat Acsinte Gaspar propune următorul text:


Art.22 – (2) Secretarul general al Guvernului este ordonatorul principal de credite.
1. Conform redactării din proiectul de lege s-ar putea ca pirmul-ministru şi miniştrii să nu-şi primească indemnzaţia lunară, dacă ordonatorul principal de credite este numai pentru aparatul de lucru al Guvernului.

2. Se consideră că formularea din proiectul de lege este orespunzătoare.



9.


Domnul deputat Acsinte Gaspar propune ca la art.24 să se introducă un nou alineat astfel:


Art.24 – (5) La sfârşitul fiecărei şedinţe de Guvern, prin grija Secretarului General, se redactează un comunicat de presă.
1. In acest mod opinia publică va fi informată despre activitatea Guvernului.

2. Prevederea este inutilă, transparenţa activităţii Guvernului fiind asigurată.



10.

Art.37 In caz de remaniere guvernamentală sau de vacanţă a postului, Preşedintele României la propunerea Primului-ministru, revocă şi numeşte miniştrii respectivi, cu respectarea prevederilor din art.8 şi 10.

Domnul deputat Acsinte Gaspar propune eliminarea acestui articol. 
1. Acest articol contravine art.85 din Constituţie, atât timp cât prevede, prin trimitere la art.10 din proiectul de lege, necesitatea aprobării prealabile a Parlamentului.

2. Art.37 nu contravine prevederilor Constituţiei.

11.

Art.39 – (2) In fiecare minister se va organiza Cabinetul ministrului, cu personal propriu, căruia nu i se aplică prevederile Legii privind Statutul funcţionarului public.

Domnul deputat Marin Cristea propune eliminarea art.39 alin.(2).
1. Cabinetul ministrului conţine un aparat inutil, care se transformă în serviciu de cadre şi care creează discordie generală în mijlocul aparatului propriu al ministerului.

2. S-a considerat că organizarea unui Cabinet al ministrului are un rol pozitiv în organizarea şi desfăşurarea activităţii de conducere în cadrul ministerelor.



12.

Art.39 – (3) Compartimentele care se organizează în fiecare minister, sunt:

a) control intern;

b) legislaţie şi integrare europeană;

c) programe şi proiecte;

d) resurse umane;

e) economic;

f) administrativ;

g) contencios;

h) relaţii publice;

i) tehnologia informaţiei şi comunicaţii.




Domnul deputat Acsinte Gaspar propune reformularea art.39 (3).
1. Prin formularea propusă a art.39 (3) din proiectul de lege se prezintă activităţi şi nu structuri organizatorice. Este necesar să fie stabilite structuri organizatorice la nivel de departamente, direcţii generale, direcţii, servicii, birouri, oficii, etc., precum şi criteriile de constituire ale acestora.

2. Prin eliminarea art.39 (3), amendamentul nu mai are obiect.

13.



Art.39 – (3) Compartimentele care se organizează în fiecare minister, sunt:

a) control intern;

b) legislaţie şi integrare europeană;

c) programe şi proiecte;

d) resurse umane;

e) economic;

f) administrativ;

g) contencios;

h) relaţii publice;

i) tehnologia informaţiei şi comunicaţii.



Domnul deputat Marin Cristea propune următoarea reformulare a art.39 alin.(3):


Art.39 – (3) In structura organizatorică a ministerelor se pot crea departamente, direcţii generale, direcţii, servicii, birouri, oficii, precum şi alte compartimente independente sau echivalente pentru îndeplinirea următoarelor activităţi privind:

a) controlul intern;

b) legislaţia şi integrarea europeană;

c) programe şi proiecte;

d) resursele umane;

e) economia;

f) probleme administrative;

g) contencios;

h) relaţiile publice;

i) tehnologia informaţiei şi comunicaţiile.

alte activităţi specifice profilului ministerului.
1. Prin formularea propusă pentru  art.39 alin.(3) din proiectul de lege se prezintă activităţile desfăşurate în ministere. Art.39 alin.(3) trebuie să definească însă nu numai categoriile de activităţi desfăşurate în cadrul ministerelor, ci şi structurile organizatorice din cadrul acestora.

2. Prin eliminarea art.39 alin.(3) amendamentul nu mai are obiect.

14.

Art.46 – (3) Miniştrii şi secretarii de stat sunt numiţi pe criterii politice.

Domnul deputat Acsinte Gaspar propune următoarea reformulare:


Art.46 – (3) Miniştrii şi secretarii de stat sunt numiţi  cu precădere pe criterii politice.


1. In acest fel se dă posibilitatea ca în componenţa Guvernului să intre şi tehnocraţi.

2. Prin eliminarea art.46 alin.(3) amendamentul nu mai are obiect.



15. 

Art.54 – (2) Modificările ulterioare în structura ministerelor, a organelor de specialitate, serviciilor publice descentralizate şi a instituţiilor subordonate acestora se pot face în limita alocaţiilor bugetare sau în urma modificării corespunzătoare a bugetului de stat.

Domnul deputat Acsinte Gaspar propune următoarea reformulare:


Art.54 – (2) Modificările ulterioare în structura ministerelor, a organelor de specialitate, serviciilor publice descentralizate şi a instituţiilor subordonate acestora se pot face în limita alocaţiilor bugetare sau în urma rectificării corespunzătoare a bugetului de stat.


1. Imbunătăţirea redactării prin punere în concordanţă cu prevederile legale în vigoare.

2. In urma adoptării unui text amendat al art.5 alin.(2) amendamentul îşi pierde obiectul.

16.

Art. 58 Organizarea şi funcţionarea ministerelor privind apărarea naţională şi ordinea publică vor fi reglementate prin legi speciale.

Domnul deputat Acsinte Gaspar solicită să se reformuleze art.58 prin precizarea denumirilor corecte ale celor două ministere.


1. Sporirea gradului de exactitate a formulării articolului.

2. Se consideră că formularea din proiectul de lege este adecvată.

